**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 15/2018**

**ΑΔΑ:** ΨΚΣΡΩΨΑ-Ε0Υ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 6ο/2018 Της 29Ης ΙΑΝΟΥΑΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση Πρακτικού ΙΙΙ της Επιτροπής διαγωνισμού για την ανάδειξη οριστικού αναδόχου εκτέλεσης της μελέτης: Μελέτη Βιώσιμης Αστικής Κινητικότητας για το Δήμο Αρταίων ’’**

Στην Άρτα, σήμερα, 29-01-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **2182/25-01-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος** | **ΑΠΟΝΤΕΣ**    **1. Λιλής Γεώργιος**  **2. Κοσμάς Ηλίας**  **3. Βασιλάκη –Μητρογιώρου**  **Βικτωρία**  **4. Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθεί (4) έκτακτα θέμα.

Ο κ. Πρόεδρος εισηγούμενος το 4ο έκτακτο θέμα**: Έγκριση Πρακτικού ΙΙΙ της Επιτροπής διαγωνισμού για την ανάδειξη οριστικού αναδόχου εκτέλεσης της μελέτης: Μελέτη Βιώσιμης Αστικής Κινητικότητας για το Δήμο Αρταίων** έθεσε υπόψη της Επιτροπής το από 29-01-2018 πρακτικό της επιτροπής διαγωνισμού για την ανωτέρω μελέτη το οποίο έχει ως εξής: Στην Άρτα στις 29-1-2018 και ώρα 8:30, στα Γραφεία της Τεχνικής Υπηρεσίας του Δήμου Αρταίων, στο Δημοτικό Κατάστημα, συνήλθε σε συνεδρίαση η Επιτροπή Διαγωνισμού για την ανάθεση της μελέτης **«Μελέτη Βιώσιμης Αστικής Κινητικότητας για το Δήμο Αρταίων»,** αποτελούμενη από τους:

1. Σοφία Γρύλλια, Τοπογράφο Μηχανικό ΤΥΔ, ως Πρόεδρος

2. Άγγελο Σακκά, Πολιτικό Μηχανικό ΤΥΔ, ως μέλος

3. Ουρανία Μέγα, Ηλεκτρολόγος Μηχανικός εκπρόσωπος του ΤΕΕ, ως μέλος,

Η Επιτροπή Διαγωνισμού αφού διαπίστωσε ότι τα δικαιολογητικά, του άρθρου 22 της Διακήρυξης, προσκομίστηκαν στο προκαθορισμένο χρονικό διάστημα, αποσφράγισε το φάκελο των δικαιολογητικών, που αποστάλθηκε από την Ένωση Γραφείων Μελετών / Μελετητών (προσωρινό ανάδοχο) Μ. ΠΑΡΑΣΚΕΥΟΠΟΥΛΟΣ & ΣΥΝΕΡΓΑΤΕΣ ΣΥΜΒΟΥΛΟΙ ΜΗΧΑΝΙΚΟΙ Ε.Ε - Ροϊδάκης Αναστάσιος του Παναγιώτη – ΓΑΙΑΚΟΜ ΣΥΜΒΟΥΛΟΙ ΜΗΧΑΝΙΚΟΙ Α.Ε , με το αρ. 2188/25-1-2018 έγγραφό της.

Μετά από τον έλεγχο αυτών διαπιστώθηκε ότι, από αυτά καλύπτονται τα δηλωμένα στοιχεία που υποβλήθηκαν με το τυποποιημένο έντυπο υπεύθυνης δήλωσης του άρθρου 79 παρ. 4 του Ν. 4412/2016 και αποδεικνύονται οι όροι και προϋποθέσεις των άρθρων 17 και 18 της Διακήρυξης.

Ο φάκελος των δικαιολογητικών και το παρόν Πρακτικό ΙΙΙ, αποστέλλονται στην Οικονομική Επιτροπή του Δήμου Αρταίων προκειμένου για την επικύρωση αυτών με την έκδοση απόφασης κατακύρωσης.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και το από 29-01-2018 πρακτικό ΙΙΙ της Επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 29-01-2018 πρακτικό ΙΙΙ της επιτροπής διαγωνισμού και αναθέτει την εκπόνηση της μελέτης **: Μελέτη Βιώσιμης Αστικής Κινητικότητας για το Δήμο Αρταίων σ**την Ένωση Γραφείων Μελετών / Μελετητών Μ. ΠΑΡΑΣΚΕΥΟΠΟΥΛΟΣ & ΣΥΝΕΡΓΑΤΕΣ ΣΥΜΒΟΥΛΟΙ ΜΗΧΑΝΙΚΟΙ Ε.Ε - Ροϊδάκης Αναστάσιος του Παναγιώτη – ΓΑΙΑΚΟΜ ΣΥΜΒΟΥΛΟΙ ΜΗΧΑΝΙΚΟΙ Α.Ε, (**Οριστικός Ανάδοχος**)

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 15 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*